AlexejDobrolubov/national_council_slovak_2010 huggingface dataset:
33. schôdza NR SR - 3.deň - B. popoludní
Dátum: 2025-03-27
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

125. Ďakujem, pán poslanec Hlina. Ďakujem aj za vaše zanietenie, s ktorým obhajujete šport, zvlášť mládežnícky šport a pranierujete takéto hlúposti, na ktoré ste, na ktoré ste práve upozornili. Ja by som chcela len pánovi Huliakovi a pánovi ministrovi teda povedať, že za našej vlády sme podporovali výstavbu športových hál, ale peniaze sme nedávali nejakým súkromníkom alebo oligarchom, ale dávali sme ich samosprávam. A postavili sa napríklad športoviská, športové haly napríklad v Petržalke, ale aj, ale aj v iných mestách. No a ešte využijem teda príležitosť, že tu sedíte, tak by som vás poprosila, ak vám záleží na športe, tak by som vás poprosila, aby ste zrušili také hlúposti, ako napríklad nákup 140-tisíc podpivníkov, ktoré kúpil Tipos z peňazí, ktoré majú ísť na mládež, na šport a nie na nejaké podpivníky, na ktorých si niekto robí biznis. Ďakujem.
23. schôdza NR SR - 8.deň - A. dopoludnia
Dátum: 2024-12-05
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

73. Ďakujem pánovi poslancovi Hargašovi, ktorý sa veľmi správne pýtal, prečo to urobili. Prečo takýmto spôsobom v podstate zneprehľadnili zákon o verejnom obstarávaní. Je to, odpoveď je veľmi jednoduchá. Keď nezverejníte, keď nezverejníte či už zápisnicu, alebo dokumenty, ktoré aj z podlimitných zákaziek sa zverejňovali, tak, samozrejme, je ťažšia kontrola. Napríklad nezistíte potom, že súťažili dve majetkovo prepojené firmy alebo že súťažili firmy, kde sa jedna z nich potom stala subdodávateľom, alebo že boli veľmi čudne nastavené podmienky a jednoducho verejné obstarávania boli zmanipulované, takže jediným cieľom takéhoto návrhu, takéhoto prílepku je menšia a nižšia kontrola zo strany verejnosti, verejných obstarávaní podlimitných zákaziek. A tie podlimitné zákazky vôbec nie sú malé sumy. Sú to obrovské sumy podlimitných zákaziek, je veľké množstvo a takýmto spôsobom môžu milióny a milióny eur verejných peňazí sa strácať. Ďakujem. (Ruch v sále.)
23. schôdza NR SR - 7.deň - B. popoludní
Dátum: 2024-12-04
Poslanec: Remišová, Veronika (SLOVENSKO)
Druh vystúpenia: Vystúpenie v rozprave

181. Ďakujem veľmi pekne. Milí kolegovia, ja som v podstate všetko povedala už v tom úvodnom slove, ale keby k tomu chcel mať niekto ešte faktické poznámky alebo nejaké pripomienky, tak nech sa páči, dávam týmto možnosť. Cieľom je teda, aby vláda predstavila plán a harmonogram krokov, tak aby sa predišlo eurofondovej katastrofe. Keď máte vyčerpaných po roku 2 % a máte vyčerpať 1,54 mld. eur na budúci rok, to znamená, 1,3 za rok máte vyčerpať, hoci ste vyčerpali 243 mil., tak, si myslím, že to je sakra problém. Takže aby sa predišlo k tomuto, tak chceme dávať uznesenie Národnej rady. Ďakujem veľmi pekne.
39. schôdza NR SR - 9.deň - A. dopoludnia
Dátum: 2025-09-23
Poslanec: Sabo, Michal (PS)
Druh vystúpenia: Vystúpenie s faktickou poznámkou

Ďakujem za slovo pán predsedajúci a tebe Števo za tvoje vystúpenie. Len si spomeňme. Ministerka hospodárstva Saková hovorila pred dvomi rokmi, že mala po voľbách málo času na to, aby vymyslela adresnú energo pomoc, lebo to dáva zmysel ísť na ministerstvo bez toho jasného plánu, čo a ako a hlavne hneď vieš spraviť, pravda. Tak pred dvomi rokmi dotovali energie najviac tým, ktorí to vôbec nepotrebovali na vyhrievanie bazénov či garáži. Minulý rok Saková povedala, že už to takmer majú ale nie ešte úplne. Tak opäť energo pomoc dostali všetci. Tento rok opäť nie. Adresnú energo pomoc opäť nedostanú iba tí, ktorí to najviac potrebujú. Adresnú energo pomoc dostane 90 % domácností. To chce inak veľmi silný žalúdok postaviť sa na tlačovku a povedať, že po 14-tich rokoch vlád pseudosociálnych demokratov potrebuje adresnú energo pomoc 90 % domácností. Gratulujem. No a vieš čo je najhoršie? Že na tú energo pomoc chcú použiť eurofondy, ktoré nevedia využiť. Lebo taký sú to nemožní babráci. Celá koalícia kade chodí, tak tam kydá na Európsku úniu ale v momente, keď potrebujú peniaze na to, aby si kupovali voličov prípadne sanovali to čo nevedia urobiť a tvárili sa, že akože my to vyriešime, tak natŕčajú paprče a zrazu sú im európske peniaze dobré. A idú v plynových kotloch spaľovať európske peniaze, ktoré sme mali používať na zatepľovanie škôl, hospicov, opravovať tým mosty, železnice, budovať vodovody, kanalizácie. Pripravovať krajinu na drvivé dopady klimatickej zmeny ale nie, ony to opäť raz idú rozflákať. To je taká hanba. A pritom, keby stačilo len zodvihnúť telefón a zavolať do Slovenskej akadémie vied, ktorá energetickú chudobu študuje už niekoľko rokov, tak by vedeli, že počet obyvateľstva v energetickej chudobe na Slovensku je približne 18 %.
39. schôdza NR SR - 3.deň - B. popoludní
Dátum: 2025-09-11
Poslanec: Sabo, Michal (PS)
Druh vystúpenia: Vystúpenie s faktickou poznámkou

Ďakujem veľmi pekne. Pán Galko, keby to tvrdenie, že nikto nemá s týmto návrhom zákona problém, bol žart, manipulácia alebo nepochopenie zo strany pána ministra, tak ono by to nebolo po prvýkrát a predpokladám, že ani naposledy, lebo pán minister, veď vieme, on už toho narozprával. Pán Pročko, máš pravdu, chodíme do lesa mnohí, mnohé, a okrem toho krásneho tam občas vidíme aj tie holoruby, a možno keď pán minister nechce stavať tie veterné parky, tak možno namiesto stromov by mohol vztyčovať v lesoch vlajky, lebo veď to on má rád. Pani poslankyňa Stohlová, pán minister telefonoval pred chvíľou a ja možno tipujem, že mu volal napríklad pán vicepremiér Kmec a pýtal sa ho, že či by mu pomohlo, keby o sedemnástej aj koalícia schválila ten môj návrh nepokračovať v rokovaní, lebo pokiaľ ide o nás, opozíciu, tak my ho podporíme.
39. schôdza NR SR - 3.deň - B. popoludní
Dátum: 2025-09-11
Poslanec: Sabo, Michal (PS)
Druh vystúpenia: Vystúpenie v rozprave

rozvoji obnoviteľných zdrojov energie, pretože niekto si naozaj dáva záležať na tom, aby sme boli naďalej vazalmi fosílneho priemyslu, aby sme boli vazalmi aj Ruska a ruských zdrojov energií. Takže vzhľadom na tie otázky, ktoré som položil a verím, že tie otázky majú mnohí ďalší a mnohé ďalšie. Verím, že ich majú aj na pláne obnovy, že ich majú aj na ministerstve hospodárstva, že ich majú aj poslanci a poslankyne. Pán spravodajca, dávam týmto návrh, aby Národná rada nepokračovala ďalej v rozprave.
39. schôdza NR SR - 3.deň - A. dopoludnia
Dátum: 2025-09-11
Poslanec: Sabo, Michal (PS)
Druh vystúpenia: Vystúpenie s faktickou poznámkou

Ďakujem veľmi pekne za slovo aj vám, pán Hazucha, za vystúpenie. Nebudem skrývať svoje sklamanie, najmä k tej časti toho, ako ste povedali, že k tomu pozmeňujúcemu návrhu, okrem toho, s čím súhlasíte, a súhlasíme aj my, ale k tomu, že sa neviete vyjadriť k ekonomickým záležitostiam, tak tým som zmätený, lebo o chvíľku, teraz nehovorím, že v tomto nasledujúcom hlasovaní, ale však dnes, predpokladám, že by sme sa mali dostať k hlasovaniu, tak ako sa zachováte v tom hlasovaní, keď nerozumiete ekonomickým súvislostiam pozmeňujúceho návrhu, ktorý prišiel do parlamentu včera, aj to je absurdné, aj to je otázka, resp. ukážka legislatívnej, legislatívneho babráctva. Veď o tomto tak dôležitom zákone aj pozmeňujúcom návrhu sme mali mať regulárna diskusiu, debatu na výboroch, nie na výbore, na výboroch a ešte raz, akože, pán poslanec, keď sa neviete vyjadriť k ekonomickej súvislosti, tak čo je ťažké na vyjadrenie sa k veci, že zisky z regulovanej činnosti vodárenskej spoločnosti bude možné podľa toho pozmeňujúceho návrhu použiť na stravovanie zamestnancov, účasť na kultúrnych a športových podujatiach, rekreáciách zamestnancov, športovú činnosť, k čomu sa neviete vyjadriť? Vy so svojou skúsenosťou, k čomu z tohto sa neviete vyjadriť?
39. schôdza NR SR - 3.deň - A. dopoludnia
Dátum: 2025-09-11
Poslanec: Sabo, Michal (PS)
Druh vystúpenia: Vystúpenie s faktickou poznámkou

Ďakujem za slovo a tebe Janka za tvoje vystúpenie, ktoré ukázalo, alebo celá táto diskusia je možno aj takou skúškou správnosti alebo reality pre niektorých aj poslancov Národnej rady, ktorí možno nemajú dunstu, ale veď to je v poriadku, veď nemusíme vedieť všetko o všetkom, ale tá základná poučka aj pre napríklad pána poslanca Janasa nie je vodárenská spoločnosť ako vodárenská spoločnosť a ten, kto nemá osobnú skúsenosť s napríklad Východoslovenskou vodárenskou spoločnosťou, tak žije doteraz v sladkej nevedomosti. My tú osobnú skúsenosť máme a nie je to nič, čo by bolo príjemné, verte mi. Chcem len upozorniť, že tento chaos, resp. táto diskusia, ktorá tu dnes práve vznikla, ona možno to bola aj taktika, že rozvíriť tu takúto živú diskusiu a zabrzdiť prijatie tej novely v tom pôvodnom znení, pretože ak by prešla ďalšia pripravovaná novela vodného zákona, ktorá je na ceste do Národnej rady skôr, tak by to mohlo mať nedozierne následky. Čiže kolegovia, kolegyne, táto novela, 643 tlač, musí prejsť dnes. Lebo ak by prešla skôr tá pripravovaná novela, bolo by to zničujúce. Ale platí, že musí prejsť tak, ako ju doručil do parlamentu pán minister Tomáš Taraba. Bez pozmeňováku, ktorý vraj napísal poslanec Kalivoda. Janka, tebe ďakujem za tvoje vystúpenie, využila si maximálne svojho času. Bola to priam rečnícky meisterstück, ako si šla do poslednej sekundy, lebo si vytvorila priestor na to, aby sa tu diali veci. A vzhľadom na to, že som pochopil teraz, že pán minister požiadal o slovo, tak uvidíme. Nechajme sa prekvapiť.
39. schôdza NR SR - 3.deň - A. dopoludnia
Dátum: 2025-09-11
Poslanec: Sabo, Michal (PS)
Druh vystúpenia: Vystúpenie s faktickou poznámkou

Ďakujem, pán predsedajúci. Pán poslanec Grendel, toto bola len nanostotina z toho všetkého, z toho celého príbehu s Východoslovenskou vodárenskou spoločnosťou. Akože ja raz napíšem knihu. A len tak chlapcom, ktorí teraz určite pozerajú túto diskusiu, keby ste mi opäť chceli poslať niekoho pred barák kempovať, tak ja mám už zvýšenú ochranu, hej? Akože kašlite na to. Fakt ušetrite energiu. Jožo, upozornil na tieto praktiky jednak Najvyšší kontrolný úrad, ktorý dával aj podnety, prebehol dokonca aj pracovný stôl s Generálnou prokuratúrou a s inými inštitúciami, ale to je asi povedzme že beh na dlhé trate. Toto, čo sa deje, to sa deje tu a teraz. Podľa mňa a mohli sme dať takú akože všeobecnú zhodu teraz prierezom tohto parlamentu, že strihnime si obštrukciu, hej, dajme to cez jedenástu, aby sa o jedenástej o tom nehlasovalo, lebo toto je za hranicou vlastizrady podľa mňa, čo tu chcú spraviť s týmto pozmeňujúcim návrhom. Peter Kalivoda je spolupáchateľ. A ja ve... nekrúť tou hlavou! Ty si to predložil, kamarát. Ale... (Prerušenie vystúpenia predsedajúcim.) Gašpar, Tibor, podpredseda NR SR Pán poslanec, skúste byť osobný, dobre? Sabo, Michal, poslanec NR SR Akože som osobný. Gašpar, Tibor, podpredseda NR SR Nie, nie. Ja ešte raz hovorím, ste osobný, tykáte mu. Keď si tykáte, je to v poriadku, ale prestaňte byť osobný. Sabo, Michal, poslanec NR SR Beriete mi z času. Gašpar, Tibor, podpredseda NR SR Áno, beriem vám z času, lebo vás na to upozorňujem. Nech sa páči. Sabo, Michal, poslanec NR SR Tridsať sekúnd navyše prosím. Ďakujem. Jediné, čo môže teraz nastať, je, že po prvé pán minister Taraba, ktorý musel súhlasiť podľa koaličnej zmluvy, aby tento pozmeňujúci návrh bol predložený, buď bol tiež uvedený do omylu a súhlasil s niečím a nevie, nevie s čím, práve preto tam teraz prebieha tá diskusia, a môže ten návrh zablokovať, môže tento návrh celý stiahnuť a môžeme jednoducho tomu zabrániť.
35. schôdza NR SR - 10.deň - A. dopoludnia
Dátum: 2025-06-11
Poslanec: Saloň, Marián (SMER - SD)
Druh vystúpenia: Vystúpenie s faktickou poznámkou

Súhlasím s vami, pán predseda poslaneckého klubu, áno, strechou celého toho je výbor pre obranu a bezpečnosť a predseda jeho výboru. A keď ste tu hovorili o lopte, tak to trošku otočím do futbalového žargónu, že váš polčas, teda lopta je na našej strane, váš polčas trval tri a pol roka. Váš nie, ale tak pán Valášek bol súčasťou vládnej koalície. Váš polčas trval tri a pol roka a nás, náš trvá ešte zatiaľ dva roky, čiže ešte stále máme šancu skórovať.
35. schôdza NR SR - 10.deň - A. dopoludnia
Dátum: 2025-06-11
Poslanec: Saloň, Marián (SMER - SD)
Druh vystúpenia: Vystúpenie s faktickou poznámkou

Ďakujem veľmi pekne. Škoda, že nemôžem reagovať na Gábora, čo sa týka tej časti zneužitia predsedom vlády Slovenskej informačnej služby, ale dobre. Pani poslankyňa, ste nám dvakrát pripomenuli, že dva roky vládneme a komisia neni. No ja vám pripomeniem, že v predchádzajúcom volebnom období váš kolega vládol tri a pol roka a tiež komisia nebola zriadená. A predsedom výboru bol pán poslanec Krúpa, ktorý za tri a pol roka nebol schopný to dať dokopy a presne, ako povedal pán poslanec Grendel, vždy to bolo o kontroverzných nomináciách, či už to bol pán poslanec Galko alebo pán poslanec Kotleba. A viete, dnes hovoriť o tom, že vy máte nominácie a my to blokujeme, ja som doteraz ešte na ani jednom výbore, a som vo všetkých troch, žiadnu nomináciu z vašej strany nevidel. Ja môžem povedať to isté, že aj my máme nominácie, len ešte nebol priestor na výbore ich prezentovať. Čiže trošku je to také, že áno, predtým to boli kontroverzné nominácie, dnes to ešte nie sú žiadne nominácie. Pani Kolíková nebola odvolaná z vymyslených dôvodov. Presne boli pomenované dôvody na jej odvolanie, ktoré boli uvedené aj v návrhu na jej odvolanie, a nebolo to bezprecedentné odvolávanie, lebo jeden husársky kúsok sa nám podaril v predchádzajúcom období, kde ako opozičný poslanec som podal návrh na odvolanie predsedu výboru pre obranu a bezpečnosť pána Krúpu a, neverte, zázrakom sa mi podarilo, že sme ho odvolali. Takže. A čo sa týka pána europoslanca a jeho sledovania, prosím vás, vážme si prácu príslušníkov tajných služieb. To ako fakt je smiešne tvrdiť, že pán v rifliach a v koženej bunde ho naháňal po hrádzi. Ja som to uviedol na príklade, že mňa domov sledovalo auto označené SIS, až pred dom, a viete, čo som zistil doma? Že to bol Servis Internetových Služieb, ktorý išiel opravovať internet môjmu susedovi.
35. schôdza NR SR - 5.deň - A. dopoludnia
Dátum: 2025-06-03
Poslanec: Saloň, Marián (SMER - SD)
Druh vystúpenia: Vystúpenie s faktickou poznámkou

8. Ďakujem pekne. Pani poslankyňa, ja sa vám chcem na úvod poďakovať za vaše vecné vystúpenie a takisto budem na to vecne reagovať a rozdelím to do dvoch oblastí. Jedna vec je rezervačný systém. Áno, máte pravdu, má svoje nedostatky, má desať rokov, treba ho vylepšiť. A to isté, má na to vplyv, čo sa týka tých termínov, aj počet policajtov slúžiacich na cudzineckej polícii, ale bola debata na výbore, že bude to riešené v rámci týchto stavov, súčasných stavov plus doplnené o občianskych zamestnancov. Ale je tam aj dôležitý faktor, o ktorom ste presne hovorili aj vy a na ten som sa pýtal aj ja, že ako je možné, že existuje, hovorí sa na Slovensku o organizovanej skupine, ktorá či už legálnym spôsobom dokáže, poviem to, heknúť ten systém a pracovať v prospech nejakej skupiny cudzincov. Ja som sa aj dokonca pýtal, lebo však prirodzene je tu najviac Ukrajincov, tak hovorí sa o nich, že či to robia oni a poznajú dieru v systéme a vedia ten systém tak zahltiť, že nikto iný nedostane ten voľný termín, alebo je to v spolupráci s policajtami. Ale to je, bola mi odpoveď daná taká istá ako vám, že orgány činné v trestnom konaní to vyšetrujú a sa týmto zaoberajú. Ale na to doplácajú poctiví zamestnávatelia aj občania EÚ. Čiže súhlas. Druhá oblasť je oblasť udelenia pobytu na podnikanie, respektíve zamestnávanie. Ja fandím poctivým ľuďom a doprajem im, aby pracovali. Lenže celý prideľovania pobytu za účelom podnikania na Slovensku je v tom, že ak si porovnáte počet pobytov udelených a počet podaných daňových priznaní, tak tu hovoríme o desaťtisícoch a tu možno o stovkách. A možno ani nie o tom. Ak by existovala možnosť, že zaviažem toho človeka, že keď mu udelím pobyt za účelom zamestnania alebo podnikania na Slovensku, ale mu poviem, že musíš u toho zamestnávateľa robiť rok, lebo jeho to stálo náklady vybaviť tie papiere a on... (Prerušenie vystúpenia časomerom.)
35. schôdza NR SR - 1.deň - B. popoludní
Dátum: 2025-05-27
Poslanec: Saloň, Marián (SMER - SD)
Druh vystúpenia: Vystúpenie s faktickou poznámkou

101. Ďakujem veľmi pekne. Pán bývalý minister vnútra Mikulec, také trošku úsmevné, že idete vyčítať nám a ministrovi obrany, že sa mohlo investovať do tarifných platov policajtov. No ja vám pripomeniem taký príbeh za vášho pôsobenia, keď ste bol minister vnútra, a vy viete, o čom budem hovoriť, lebo už som vám to spomínal, že teraz ste povedali, že ste mali na stole koľko miliónov? Šesťdesiat miliónov na tarifné platy? A na čo ste sa zmohli? Na poslanecký návrh pána Lukáša Kyselicu, ako zvýšiť o 200 % príplatky za riadenie riadiacim funkcionárom vrátane policajného prezidenta. Takže to bolo vaše sociálne cítenie pre policajtov a zvýšenie platov. Takže aby sme si mali v tomto asi vyčistiť stôl, že, že asi podľa seba súdim teba, je veľká škoda, lebo ja by som bol rád zahlasoval za tých 60 miliónov na stole a premietnutie sa do tarifných platov policajtov a nie do príplatkov za riadenie a... (Reakcia z pléna.) Ale nemýlim si. Za tie tri roky ste mali dosť času na to, aby ste spravili policajtom radosť, ale ste ich robili len svojim blízkym. Takže a druhá vec, stanovisko Odborového zväzu polície. Ja som si ho ešte raz prečítal. Prosím vás, ste bývalý vojak, bývalý minister vnútra, povedzte mi, akým spôsobom tento zákon bude vykrádať Policajný zbor? To by ma fakt zaujímalo, že akým spôsobom, keď tu hovoríme o bývalých vojakoch, bývalých policajtoch, vojakoch a policajtoch, ktorí slúžia, v čase osobného voľna budú mať možnosť podľa tohto zákona slúžiť ako žandári. O akom vykrádaní Policajného zboru hovoríme a o akých zásahoch do kompetencií, ktoré sú jasne dané?
35. schôdza NR SR - 1.deň - B. popoludní
Dátum: 2025-05-27
Poslanec: Saloň, Marián (SMER - SD)
Druh vystúpenia: Vystúpenie s faktickou poznámkou

71. Ďakujem pekne. Pán poslanec Krúpa (krátka pauza), pán poslanec Krúpa, tu je vidieť rozdiel medzi vaším vystúpením a vystúpením pani poslankyne Turčanovej, keďže od vás sa dalo očakávať, že o čom budete rečniť, keďže ste včera na výbore bol. A je veľkou škodou, že pani poslankyňa ako členka výboru pre obranu a bezpečnosť včerajší výbor vynechala, kde sme si tie jej veci mohli rozdebatovať. Dotkli ste sa viacerých vecí. Hovorili ste o predsudkoch. Viete, zažili sme policajtov, ktorí mali predsudky a ako konali voči našim predstaviteľom strany. Takže myslím si, že toto sú, toto sú také veci na takú individuálnu debatu a neodsudzujme ľudí, ktorí ešte nedostali ani šancu. A na druhej strane veľmi ma teší jedna vec, že hovoríte, že aké milióny tu budeme míňať na uniformy, na neviem čo, na autá. Ja sa budem tešiť z toho, že ak prejavia tí súčasní vojaci a policajti taký obrovský záujem o službu v tomto žandárskom zbore, aby sa míňali na nich také obrovské peniaze, o akých sa tu pred chvíľou hovorilo. Pretože sami si nevieme trúfnuť a povedať, že koľko bude takých záujemcov, že či prejavia, bude pre nich lákadlo 3-tisíc eur na úkor svojho voľného času a dávame im šancu. My nejdeme nahrádzať prácu Policajného zboru. Ideme dopĺňať prácu a pomáhať tým policajtom, ako už v dnešnej dobre to aj vojaci robia. A čo sa týka dotácií, hovoríte o zneužívaní na politické ciele. Prosím vás, nechcem byť teraz zlý, ale mám taký pocit, že hovoríme o jednom-dvoch miliónoch eur na celé Slovensko, ktorú má možnosť minister ako dotáciu dať tým obciam. Takže myslím si, že sú to vecné dôvody, na ktoré tieto dotácie majú byť použité. A čo sa týka policajných odborov, si myslím, že zle... (Prerušenie vystúpenia časomerom.)
33. schôdza NR SR - 8.deň - A. dopoludnia
Dátum: 2025-04-04
Poslanec: Saloň, Marián (SMER - SD)
Druh vystúpenia: Vystúpenie s faktickou poznámkou

133. Ďakujem pekne. Vážená pani poslankyňa Kolíková. Nie je hanbou to, že Boris Susko ako minister spravodlivosti predkladá dnes tento návrh na zmenu ústavy, ale hanbou bolo vaše dnešné vystúpenie, obrovskou hanbou bolo vaše pôsobenie na ministerstve spravodlivosti, obrovskou hanbou bolo to, ako obhajujete ľudské práva, lebo dnes takto zneužiť aj pri tomto vystúpení tragédiu na Zámockej ulici alebo mladého chlapca v Košiciach ste nepočuli nikdy ani od jedného z nás. To, čo moja kolegyňa vám spomenula, vy ste krásne zneužili aj smrť Milana Lučanského vo vašom fantastickom hanebnom výkone v seriáli Pumpa, to je váš postoj k tragédiám, ľudským tragédiám, sa môžte hanbiť vy za to, že pri tejto téme ešte spomínate Zámockú. Nikdy nikto Zámockú nespochybňoval. Poznáte príbeh toho páchateľa, ktorý tam bol, že kde sa to celé začínalo, za kým išiel najprv a po kom išiel a kde skončil. Sa môžte hanbiť! Toto je hanba, že ako vy obhajujete ľudské práva selektívne. Kde ste boli ako ministerka spravodlivosti, keď bezdôvodne a protizákonne zatvárali opozičných politikov? Kde ste boli vtedy? Dnes to majú aj na papieri rozhodnutím Ústavného súdu. O akých ľudských právach, o akých obhajobách idete hovoriť? A nikto tu nejde nikomu ubližovať. Ja sám sa čudujem tomu, že tak normálne, hodnotové veci ideme v dnešnej dobe dávať do ústavy, lebo to mala byť samozrejmosť. (Potlesk.)
33. schôdza NR SR - 7.deň - A. dopoludnia
Dátum: 2025-04-03
Poslanec: Saloň, Marián (SMER - SD)
Druh vystúpenia: Vystúpenie s faktickou poznámkou

36. Ďakujem pekne. Pán kolega Lackovič, vy ste človek, ktorý pôsobil v samospráve, ak si dobre pamätám, bol ste starosta. Ja som si pozorne vypočul to vaše vystúpenie a vlastne Ivan Hazucha mi trošku potiahol moju myšlienku, že vy ste spojili dve nespojiteľné veci. Na jednej strane ste hovorili o náraste počtu menej rozvinutých okresov a na druhej strane ste to spojili s vládou SMER-u. Sám dobre viete, že to nie je pravda, lebo tie počty okresov rástli na základe zmäkčovania kritérií. A ja vám to tak ľudsky poviem, patrím medzi človeka, ktorý pochádza z okresu Stará Ľubovňa. V pôvodných menej rozvinutých regiónoch nebol, potom sa tam dostal, ak si dobre pamätám, dostal sa tam za bývalej vlády a ja im to určite nebudem vyčítať. Nebudem im vyčítať, že bývalá vláda vládla horšie ako SMER len preto, aby Stará Ľubovňa sa dostala medzi, medzi menej rozvinuté regióny. Ja týmto okresom fandím, lebo vy ste bol starosta v okolí Bratislavy, Bratislava také problémy nezažíva, ako zažívajú tie menej rozvinuté regióny, nezáviďme im, že sú tam, snažme sa im pomôcť. A to isté sa týka projektu výjazdových vlád. Keď raz budete vo vláde, pravica, verím, že to bude ale o veľmi dlhý čas, tak sa teším na vaše výjazdové rokovania v regiónoch, ako dávate ľuďom peniaze a pomocnú ruku, lebo aj ten malý peniaz tí ľudia vedia oceniť. Pretože veľké peniaze sa často do tých menej rozvinutých regiónov nedostanú a je to aj nástroj politiky Európskej únie a Európska únia pozná inštitút menej rozvinutých regiónov. Takže toľko. (Potlesk.)